Luhanskas tautas republikas karogs

Luhanskas tautas republikas karogs () kopā ar ģerboni un himnu ir viens no pašpasludinātās un Krievijas kontrolētās Luhanskas tautas republikas, kas pretendē uz Ukrainas Luhanskas apgabala teritoriju, oficiālajiem valsts simboliem. Tas ir taisnstūrveida audums ar trim vienādām svītrām: augšējā ir gaiši zila, vidējā ir tumši zila un apakšējā ir sarkana. Karoga platuma un garuma attiecība ir 2:3.

 Vēsture 
LTR karogs pirmo reizi tika pacelts 2014. gada 30. aprīlī virs pilsētas domes ēkas Alčevskā. Otro reizi tas tika publiski parādīts Luhanskā 2014. gada 9. maijā mītiņa laikā, kas bija veltīts t.s. "Uzvaras dienas" atzīmēšanai. Karogs bija trīskrāsains — gaiši zilas, tumši zilas un sarkanas horizontālas svītras. Karoga centrā bija ģerbonis — divgalvains ērglis ar Luhanskas pilsētas ģerboni uz krūtīm, virs kura un zem kura uz zilām un sarkanām svītrām bija vārdi ЛУГАНСКАЯ un РЕСПУБЛИКА, kas rakstīti ustava burtveidolā. Sākotnēji karogā bija attēlots balts divgalvains ērglis ar scepteri un varas ābolu.

Pēc tam, kad DTR un LTR 2014. gada maija beigās pauda nodomu apvienoties "Jaunkrievijā", parādījās jauna karoga versija – ar balta ērgļa attēlu ar lenti apakšā un uzrakstu НОВОРОССИЯ. Šis ērglis uz karoga gandrīz pilnībā identisks ērglim no organizācijas "Doneckas Republika" karoga, atšķiras tikai teksts lentā ko tas tur (НОВОРОССИЯ Донецкая Русь vietā) un attēls centrā (Luhanskas pilsētas ģerbonis erceņģeļa Miķeļa vietā).

Turklāt dažreiz tika izmantots arī trešais karoga variants, kurā attēlots zelta ērglis ar cērtēm. Līdzīgs ērgļa attēls oficiāli tika izmantots uz LTR Iekšlietu ministrijas zīmoga. Uz šī karoga fona Valērijs Bolotovs 2014. gada 14. augustā televīzijā paziņoja par savu atkāpšanos no LTR vadītāja amata.

2014. gada 4. novembrī jaunizvēlētā LTR vadītāja Igora Plotņicka inaugurācijas ceremonijā tika izmantoti gaišziltumšzilsarkani karogi ar emblēmu trīsdaļīga vairoga formā, kurā bija attēlota saulespuķe, zirgs un ogļu ieguves šahta.

Vairoga kreisajā pusē uz zaļa fona ir saulespuķes zieds, labajā pusē uz sarkana fona ir balts zirgs, bet apakšā uz zila fona ir ogļu ieguves šahta. Vairoga kreisajā un labajā pusē ir kviešu vārpas. Vārpas savieno zila lente ar uzrakstu ВОЛЯ СВОБОДНЫХ ЛЮДЕЙ, kas stiepjas gar karoga apakšdaļu. Karoga augšdaļā ir uzraksts ЛНР. Šī uzraksta kreisajā un labajā pusē ir attēlotas zvaigznes trīs rindās. Rindas ir noliektas uz leju. Augšējā rindā labajā zvaigžņu grupā attiecībā pret vidējo rindu labajā pusē atrodas trīs zvaigznes, kreisajā zvaigžņu grupā attiecībā pret vidējo rindu kreisajā pusē atrodas trīs zvaigznes. Vidējā rindā uzraksta ЛНР kreisajā un labajā pusē atrodas četras zvaigznes. Apakšējā rindā trīs zvaigznes atrodas kreisajā pusē attiecībā pret vidējo rindu labajā zvaigžņu grupā, trīs zvaigznes atrodas labajā pusē attiecībā pret vidējo rindu kreisajā zvaigžņu grupā.

2018. gadā karoga likumā tika veikti grozījumi, noņemot no karoga ģerboņa attēlu.

 Galerija 

 Varianti 

 Interesanti fakti 
Autoražotāja BMW meitasuzņēmuma logotipa BMW M krāsas vairākkārt ir tikušas sajauktas ar LTR karoga krāsām, kas ir izraisījis dažādus incidentus.

 Skatīt arī 
 Luhanskas tautas republikas ģerbonis
 Doneckas tautas republikas karogs

 Atsauces 

 Ārējās saites 

Kategorija:Luhanskas Tautas Republika